Ամեն տարի այս օրը Եղիշե Չարենցի տուն-թանգարանը մի շարք միջոցառումներ է կազմակերպում՝ ի հիշատակ մեծ բանաստեղծի: Բայց նախ այցելում են բանաստեղծի հիշատակին կառուցված հուշահամալիրը՝ ծաղիկներ խոնարհում: Ինչպես այսօր շեշտում էր թանգարանի գիտաշխատող՝ Չարենցի թոռնուհի Գոհար Բազյան-Չարենցը ընտանիքի և թանգարանի աշխատակիցների անունից՝ «այսօր հայ ժողովուրդը ևս մեկ անգամ սգում է իր հանճարեղ զավակի ողբերգական մահը, նա ապրեց 40 տարի, և նրա կյանքն ավարտվեց իր արարչական գործի ճանապարհի կեսին»: